b'\n_START_ARTICLE_\nBarba \xc8\x9bapului\n_START_SECTION_\nConfuzii\n_START_PARAGRAPH_\nChiar \xc8\x99i speciali\xc8\x99ti au probleme cu diferen\xc8\x9bierea buretelui matur cu alte specii necomestibile sau otr\xc4\x83vitoare ale acestui gen. Cele necomestibile au cel pu\xc8\x9bin mereu un gust nepotrivit. Iarba m\xc3\xa2\xc8\x9bei poate fi confundat\xc4\x83 u\xc8\x99or cu: Ramaria aurantiosiccescens (E. Schild, 1979), (comestibil\xc4\x83) Ramaria aurea (comestibil\xc4\x83), Ramaria botrytis (comestibil\xc4\x83),  Ramaria eumorpha (necomestibil\xc4\x83), Ramaria fennica (necomestibil\xc4\x83), Ramaria flavescens (otr\xc4\x83vitoare), Ramaria formosa (otr\xc4\x83vitoare), Ramaria gracilis (necomestibil\xc4\x83), Ramaria largentii, (comestibil\xc4\x83) Ramaria obtusissima (comestibil\xc4\x83, pu\xc8\x9bin gustoas\xc4\x83),  Ramaria ochroclora (comestibilitate nesigur\xc4\x83), Ramaria pallida (otr\xc4\x83vitoare), Ramaria stricta (necomestibil\xc4\x83) sau Ramaria testaceoflava, (necomestibil\xc4\x83).\n_START_SECTION_\nValorificare\n_START_PARAGRAPH_\nSe recomand\xc4\x83 de a folosi mereu bure\xc8\x9bi tineri ai acestui soi precum imediata \xc3\xaendep\xc4\x83rtare a v\xc3\xa2rfurilor ramifica\xc8\x9biilor (amare). Iarba m\xc3\xa2\xc8\x9bei se potrive\xc8\x99te ca ad\xc4\x83ugare la m\xc3\xa2nc\xc4\x83ruri de ciuperci cu zb\xc3\xa2rciogi \xc8\x99i cre\xc8\x9bu\xc8\x99te sau cu praz, respectiv creier de vi\xc8\x9bel sau porc. \xc3\x8empreun\xc4\x83 cu alte ciuperci se folose\xc8\x99te \xc8\x99i pentru sosuri de v\xc3\xa2nat, mai departe ea poate fi conservat\xc4\x83 sub form\xc4\x83 de mur\xc4\x83tur\xc4\x83, (at\xc3\xa2t \xc3\xaen combina\xc8\x9bie cu legume c\xc3\xa2t \xc8\x99i ca atare) sau ca aproape to\xc8\x9bi bure\xc8\x9bii \xc3\xaen ulei sau o\xc8\x9bet.'